ᱨᱚᱛᱷ ᱡᱟᱛᱨᱟ

ᱨᱚᱛᱷ ᱡᱟᱛᱨᱟ () ᱫᱷᱟᱹᱨᱛᱤ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱟᱨ ᱢᱟᱨᱮ ᱯᱚᱨᱚᱵ ᱠᱟᱱᱟ ᱾ ᱱᱚᱶᱟ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱢᱟᱨᱟᱝ ᱯᱚᱨᱚᱵ ᱠᱚ ᱢᱩᱫᱽ ᱨᱮ ᱢᱤᱫ ᱯᱚᱨᱚᱵ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱳᱰᱤᱥᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱚᱶᱟ ᱯᱚᱨᱚᱵ ᱫᱚ ᱟᱹᱰᱤ ᱨᱟᱹᱥᱠᱟᱹ ᱨᱚᱢᱚᱪ ᱥᱟᱞᱟᱜ ᱠᱚ ᱢᱟᱱᱟᱣᱟ ᱾ ᱟᱹᱰᱤ ᱫᱤᱱ ᱵᱷᱮᱜᱮᱫ ᱨᱮ ᱛᱟᱦᱮ ᱛᱟᱭᱚᱢ ᱠᱨᱤᱥᱱᱚ ᱵᱤᱱᱫᱟᱵᱚᱱ ᱨᱮᱭ ᱨᱩᱣᱟᱹᱨ ᱫᱤᱥᱟᱹ ᱛᱮ ᱱᱚᱶᱟ ᱯᱚᱨᱚᱵ ᱠᱚ ᱢᱟᱱᱟᱣᱟ ᱾ ᱳᱰᱤᱥᱟ ᱯᱚᱱᱚᱛ ᱯᱩᱨᱤ ᱥᱚᱦᱚᱨ ᱨᱮᱱᱟᱜ ᱡᱚᱜᱚᱱᱱᱟᱛᱷ ᱢᱚᱱᱫᱤᱨ ᱨᱮᱱᱟᱜ ᱨᱚᱛᱷ ᱡᱟᱛᱨᱟ ᱥᱤᱧᱚᱛ ᱨᱮᱱᱟᱜ ᱧᱩᱛᱩᱢᱟᱱ ᱨᱚᱛᱷ ᱡᱟᱛᱨᱟ ᱠᱟᱱᱟ ᱾ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱢᱚᱦᱤᱥᱟᱫᱚᱞ, ᱥᱨᱤᱨᱟᱢᱯᱩᱨ ᱟᱨ ᱠᱚᱞᱠᱟᱛᱟ ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱤᱥᱠᱚᱱ ᱨᱮᱱᱟᱜ ᱫᱷᱟᱢᱨᱟᱭ ᱡᱚᱜᱚᱱᱱᱟᱛᱷ ᱨᱚᱛᱷ ᱟᱹᱰᱤᱜᱟᱱ ᱧᱩᱛᱩᱢᱟ ᱾ ᱨᱚᱛᱷ ᱡᱟᱛᱨᱟ ᱫᱤᱥᱟᱹ ᱛᱮ ᱟᱭᱢᱟ ᱡᱟᱭᱜᱟ ᱨᱮ ᱢᱮᱞᱟ ᱦᱚᱸ ᱦᱩᱭᱩᱜ ᱜᱮᱭᱟ ᱾

ᱧᱩᱛᱩᱢ
ᱨᱚᱛᱷᱼᱡᱟᱛᱨᱟ ᱫᱚ ᱵᱟᱨᱭᱟ ᱥᱚᱝᱥᱠᱨᱤᱛ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ, ᱨᱚᱛᱷ (रथ) ᱢᱮᱱᱮᱫ ᱫᱚ ᱜᱟᱹᱰᱤ, ᱥᱮᱱᱚᱜ ᱡᱤᱱᱤᱥ ᱟᱨ ᱡᱟᱛᱨᱟ (ଯାତ୍ରା ) ᱢᱮᱱᱫᱚ ᱥᱮᱱᱚᱜ, ᱫᱟᱬᱟᱱ, ᱫᱷᱚᱨᱚᱢ ᱥᱟᱝᱜᱷᱟᱨ ᱾ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱯᱟᱹᱨᱥᱤ ᱛᱮᱦᱚᱸ ᱱᱚᱶᱟ ᱟᱹᱲᱟᱹ ᱫᱚ ᱢᱤᱫ ᱜᱮᱭᱟ ᱾

ᱴᱷᱟᱹᱶ

ᱫᱟᱹᱭᱠᱟᱹ

ᱵᱟᱨᱦᱮ ᱫᱤᱥᱚᱢ ᱨᱮ ᱨᱚᱛᱷ ᱡᱟᱛᱨᱟ

ᱟᱨᱦᱚᱸ ᱧᱮᱞ ᱢᱮ

ᱥᱟᱹᱠᱷᱭᱟᱹᱛ